
Par atklāta konkursa “Neatliekamās un ambulatorās medicīniskās palīdzības pakalpojumu sniegšana VAS “Starptautiskā lidosta “Rīga””” (identifikācijas Nr. RIX 2024/150)  nolikuma prasībām


2024. gada 29.aprīlī  tika saņemti jautājumi no ieinteresētā piegādātāja par VAS “STARPTAUTISKĀ LIDOSTA “RĪGA”” (turpmāk – Pasūtītājs) rīkotā atklāta konkursa „ Neatliekamās un ambulatorās medicīniskās palīdzības pakalpojumu sniegšana VAS “Starptautiskā lidosta “Rīga””” (identifikācijas Nr. RIX 2024/150) (turpmāk – Konkurss) nolikuma prasībām. Pasūtītājs ir izskatījis jautājumus un apstiprinājis šādas atbildes:

1. [bookmark: _Hlk158190953][bookmark: _Hlk143176863][bookmark: _Hlk165972574]Jautājums: (citēts)
1) Nolikuma Tehniskajā specifikācijā, 1.1. punktā minēts: “1.1. divu darbinieku ar ne zemāku ārstniecības personas kvalifikāciju kā neatliekamās medicīnas ārsta palīgs (feldšeris) (ne mazāk kā divu gadu pieredze pēc satura un apjoma ziņā līdzvērtīgu medicīnisko pakalpojumu sniegšanā) ar tiesībām vadīt ”B” kategorijas transportlīdzekli, diennaktī."

Jautājums:
1. Saskaņā ar kādu normatīvo aktu tiks vērtēta darbinieku kvalifikācija, lai izpildītu prasīto kvalfikāciju – “ar ne zemāku ārstniecības personas kvalifikāciju kā neatliekamās medicīnas ārsta palīgs (feldšeris)”? 
Piemēram, vai ārsts rezidents ir augstākas kvalfikācijas par NMP ārsta palīgu? Ja jā, tad kādu specialitāšu ārsti rezidenti ir augstākas kvalfikācijas?
2. Vai jebkādas citas specialitātes sertificēts ārsts ir ar augstāku kvalifikāciju kā NMP ārsta palīgs?

Atbilde:
Nolikumā 2.pielikumā “Tehniskā specifikācija” punktā 1.1. ir aprakstīta prasība : “ divu darbinieku ar ne zemāku ārstniecības personas kvalifikāciju kā sertificēts neatliekamās medicīnas ārsta palīgs (feldšeris) (ne mazāk kā divu gadu pieredze neatliekamās medicīnas palīdzības sniegšanā) ar tiesībām vadīt ”B” kategorijas transportlīdzekli, diennaktī”.

Tas nozīmē, ka ārsta palīgam jābūt sertifikātam neatliekamajā medicīniskajā (turpmāk - NM) palīdzībā. Pretendents apliecina darbinieku kvalifikāciju ar NM sertifikātu.
Neatliekamās medicīnas ārsta palīga kvalifikācija – zināšanu apjoms aprakstīts 2009.gada 24 marta Ministru kabineta noteikumu Nr. 268 “Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu”  7.8. punktā “7.8. Neatliekamās medicīnas ārsta palīgs (feldšeris) (n 74)”.
Ārstam rezidentam nav augstākas kvalifikācijas par sertificēto NM ārsta palīgu. Ārsts-rezidents nav NM sertificēta ārstniecības persona, kas ir tiesīga patstāvīgi praktizēt medicīnā.
NM sertificēts ārsta palīgs patstāvīgi sniedz neatliekamo medicīnisko palīdzību cietušajam dzīvībai bīstamā, kritiskā stāvoklī, veicot diagnostiku un ārstēšanu, veic  dzīvības glābšanas pasākumus, kā arī primāro veselības aprūpi. 


2. Jautājums: (citēts)
2) Kvalifikācijas prasību 4.2.8. punktā noteikts, kas jāiesniedz “Dokumenti, kas apliecina Pretendenta iesaistīto darbinieku kompetenci piedalīties Iepirkuma priekšmeta realizācijā..”
Jautājums:
1. Vai šajā punktā noteiktie dokumenti jāiesniedz tikai par 2 vai visiem Finanšu pielikumā Nr.1 norāditiem darbiniekiem? 

Atbilde:
Par visiem pretendenta piesaistītajiem darbiniekiem.


3. Jautājums: (citēts)
3) Lūdzam skaidrot, kāda informācija norādāma Finanšu piedāvājuma Pielikumā Nr.1. Lai nodrošinātu Neatliekamās un ambulatorās medicīniskās palīdzības pakalpojumu sniegšanu 24 stundas diennaktī, 7 dienas nedēļā ar vismaz 2 darbiniekiem, saskaņā ar Nolikumu, nepieciešami vismaz 9 darbinieki uz pilnu slodzi.
Jautājumi:
1. Vai Finašu piedāvājuma Pielikumā Nr.1 norādāmi 9 amati ar profesiju klasifikatora kodu 3258 01 vai citu?
2.  Ja darbinieks plāno strādāt nepilnu slodzi, norādāmi vairāk iesaistāmie darbinieki?
3. Vai šajā pielikumā norādāmi arī plānoto darbinieku vārdi uzvārdi vai tikai amati?

Atbilde:  
Finanšu piedāvājuma Pielikumā Nr.1 nepieciešams sniegt informāciju par katru darbinieku, kuru Pretendents plāno iesaistīt pakalpojumu nodrošināšanā. Šīs ziņas tiks izmantotas Vērtēšanas kritērijā Nr.2 „Sociālais kritērijs (B)” punktu piešķiršanai.
Finanšu piedāvājuma Pielikumā Nr.1 ir rakstīts “iesaistīta darbinieka amats” (nav prasīts norādīt vārdu, uzvārdu).


Ar cieņu,
Iepirkuma komisijas priekšsēdētāja


	Lidlauka operatīvais vadītājs

	Dzintra Jātniece





Julija Āboltiņa, 
j.aboltina@riga-airport.com

